stanford-oval/wikipedia huggingface dataset:
יוג'ין קנדל
פרסומים

Kandel, E. (2009), In Search of Reasonable Executive Compensation, CESIfo Economic Studies 55(3-4), 405-433.
Kandel, E., Goldstein, M., Irvine, P. & Wiener, Z. (2009), Brokerage Commissions and Institutional Trades, Financial Studies 22 (12): 5175-5212.
Kandel, E., Bondaryuk, A., Massa, M. & Simonov, A. (2008), Portfolio Diversification and the Decision to Go Public, The Review of Financial Studies 21(4), 2779-2824.
Kandel, E., Guttman, I. & Kadan, O. (2006), A Rational Expectation Theory of Kinks in Financial Reporting, The Accounting Review 81(4), 811-848.
Kandel, E., Foucault, T. & Kadan, O. (2005), Limit Order Book as a Market for Liquidity, The Review of Financial Studies 18(4), 1171-1217.
Kandel, E. & Pearson, N. (2002), Option Value, Uncertainty and the Investment Decision, Journal of Financial and Quantitative Analyses 37(2), 341-374.
Kandel, E. & Simhon, A. (2002), Between Search and Walras, The Journal of Labor Economics 20(1), 59-86
Kandel, E. & Pearson, N. (2001), Flexibility vs. Commitment in Personnel Management, The Journal of Japanese and International Economics 15(4), 515-556.
Kandel, E. & Zilberfarb, B. (1999), Differential Interpretation of Information in Inflation Forecasts, The Review of Economics and Statistics 81(2), 217-226.
Kandel, E. & Mark, L. (1999), Payment for Order Flow on Nasdaq, Journal of Finance 54(1), 35-66.
Kandel, E., Barclay, M., Christie, W., Harris, J. & Schultz, P. (1999), Effect of Market Reform on the Trading Cost and Depths of Nasdaq Stocks, Journal of Finance 54(1), 1-34.
Kandel, E. & Mark, L. (1999), Odd Eighths Avoidance as a Defense Against SOES Bandits,, Journal of Financial Economics 51(1), 85-102.
Kandel, E., Barclay, M. & Mark, L. (1998), The Effect of Transaction Costs on Stock Prices and Trading Volume, Journal of Financial Intermediation 7(1), 130150 (lead article).
Kandel, E. & Mark, L. (1997), Nasdaq Market Structure and Spread Patterns, Journal of Financial Economics 45, 61-89.
Kandel, E. (1996), The Right to Return, Journal of Law and Economics 39(1), 329-355.
Kandel, E. & Pearson, N. (1995), Differential Interpretation of Information and Trade in Speculative markets, Journal of Political Economy 103(4), 831-872.
Kandel, E. & Lazear, E. (1992), Peer Pressure and Partnerships, Journal of Political Economy 100(4), 801-817.
Kandel, E. (2003), Reprinted in the Personnel Economics volume of The International Library of Critical Writings in Economics, ed. Mark Blaug, Edward Edgar Publishing, 2003; Reprinted in The Economics of Modern Business Enterprise, volume (ed. Martin Ricketts), of The International Library of Critical Writings in Economics, series editor Mark Blaug, 2007.
הערות שוליים

↑  גלית חתן, ‏בצל המלחמה, פרופ' קנדל משנה את פעילות המכון שבראשו הוא עומד, באתר גלובס, 7 בפברואר 2024
↑  יוסי אלי, פליקס קנדל מתבייש לדבר על "הזאב והארנב", באתר nrg‏, 11 במרץ 2013
↑  דיאנה בחור ניר, "אבי לימד אותי מה עושים כששוטר קג"ב עוצר אותך: "אל תבקש כלום, אל תאמין למה שאומרים לך ואל תפחד מהם"", באתר כלכליסט, 3 בינואר 2013.
↑  שאול אמסטרדמסקי ותומר אביטל, "נמליץ לשים את תקבולי הגז בקרן לדורות הבאים", באתר כלכליסט, 6 בינואר 2011.
↑  ערן בר-טל, "ההיי־טק הוא הקטר של ישראל - אבל ל־60% אין גישה אליו", באתר ישראל היום, 24 באוגוסט 2017
 בלומברג, הג'וב החדש של יוג'ין קנדל: ינהל קרן שתילחם בחרם, באתר TheMarker‏, 6 באוקטובר 2015
↑  מאיר אורבך, יוג'ין קנדל פורש מתפקיד מנכ"ל סטארט-אפ ניישן, באתר כלכליסט, 19 באפריל 2021
↑   מירב ארלוזורוב, הארץ בנתיב הנוכחי שבו צועדת מדינת ישראל, היא לא תגיע לחגוג את חגיגות המאה, באתר הארץ, 13 במאי 2024
↑  אהוד פראוור וליאור שילת (עורכים), עתידים לישראל: ארבע הצעות לסדר חברתי-ממשלי חדש, מכון ירושלים למחקרי מדיניות, 2024
| --- | --- |
בקרת זהויות :  NLI: 987007263414905171  GND: 129606340  ISNI: 0000 0000 7872 1749  LCCN: no98084327  NTA: 237752867  SUDOC: 069080747  VIAF: 90781242   WorldCat (עם VIAF): 90781242
מורטון רו

| --- | --- |

רו קורא מספרו "מחנה טירונות" במפגש עם קוראים בגרמניה
 לידה:  5 במאי 1950 (בן 74) ניו יורק, ארצות הברית
 שם לידה:  טוד סטראסר
 מדינה:  ארצות הברית 
 לאום:  אמריקאי
 עיסוק:  סופר, עיתונאי
 מקום לימודים:  המכון הטכנולוגי של קליפורניה, Institut Emperador Carles 
 שפות היצירה:  אנגלית
 סוגה:  ספרות ילדים, רומן נגזר
 יצירות בולטות:  הגל 
 פרסים והוקרה:  פרס לספרות ילדים מצוינת מאגודת הספריות של מדינת ניו יורק (1995) פרס לספרות ילדים נבחרת מהאיגוד הבינלאומי לקריאה (1996)
 http://www.toddstrasser.com/
 חתימה:   
 
מורטון רו (באנגלית: Morton Rhue) הוא שם העט של הסופר האמריקני טוד סטראסר (נולד ב-5 במאי 1950 בניו יורק). רו חיבר יותר מ-120 רומנים לילדים, לצעירים ולמבוגרים, וחלקם אף מבוססים על סיפורים אמיתיים.
חייו

עוד בילדותו הראה רו חיבה לקריאת ספרים. ברוח אותה אהבת ילדות החליט רו ללמוד במכללה ספרות, אך לבסוף נשר מהמסלול האקדמי. את השנים הבאות הוא בילה בעבודות רבות ומגוונות – החל מנגן רחוב, דרך עיתונאי וכלה בבעל חברה לייצור עוגיות מזל.[דרוש מקור]
רו כתב רומנים רבים, ובהם עסק בנושאים השנויים במחלוקת, כגון נאציזם, בריונות בבתי הספר ומחוסרי בית. יצירתו המפורסמת ביותר היא "הגל", שעובד לסרט בשם "הנחשול". הספר עוסק בניסיונו של מורה תיכון להסביר לתלמידיו מדוע תמכו אזרחים גרמנים רבים בנאציזם בתקופת גרמניה הנאצית, בעזרת ניסוי חברתי שבו הוא מקבץ אותם לקבוצה הדומה במאפייניה לנאצים. רק תלמידה אחת מתנגדת, ועל כך היא מוכה ומוחרמת. הספר מבוסס על מקרה אמיתי, ונכנס לתוכניות הלימודים בארצות שונות כחלק מההסברה על לקחי השואה והנאציזם. הספר מתאר ניסוי אמיתי אשר התרחש בקליפורניה בשנת 1967.
בישראל נכנס הספר לתוכנית לימודי האנגלית בבתי הספר העל-יסודיים.
עם יצירות אחרות של רו נמנות "לתת לילד רובה", "מחנה טירונות", "שבט האספלט" ויצירות רבות אחרות.
כמו כן הוא פרסם מאמרים וסיפורים קצרים בעיתונים "הניו יורק טיימס", "הניו יורקר" ו"אסקווייר".
נשוי ואב ל-2 ילדים.
יחידת עזיז של חזבאללה

| --- | --- |

 פרטים
 מדינה:  לבנון לבנון
 שיוך:  חזבאללה חזבאללה
 אירועים ותאריכים
 תקופת הפעילות:  עשור ה-2000 – 27 בנובמבר 2024
 מלחמות:  המערכה ברצועת הביטחון  מלחמת לבנון השנייה  מלחמת האזרחים בסוריה  מלחמת חרבות ברזל
 נתוני היחידה
 ייעוד:  שליטה בחלקים בדרום לבנון
 פיקוד
 יחידת אם:  יחידת חזית הדרום של חזבאללה
 יחידות בת:  יחידת גזרת החוף  יחידת גזרת ג'וויא
 מפקדים:  חזבאללה אבו נעמה נאסר ✘
יחידת עזיז של חזבאללה היא יחידה השולטת בנפת צור, על היחידה פיקד מוחמד אבו נעמה נאסר עד שנהרג במלחמת חרבות ברזל.
היסטוריה

במהלך השנים כוח רדואן התחיל להתפתח מהיחידה עד שהפך ליחידה משלו.
בשנת 2006 היחידה הרגה 5 חיילים וחטפה 2 מהם, בתגובה לכך התחילה מלחמת לבנון השנייה.
במהלך מלחמת חרבות ברזל צה"ל הרג בסיכולים ממוקדים את רוב בכירי היחידה.
בסוף החזית הצפונית במלחמת חרבות ברזל תחת הסכם הפסקת האש היחידה פורקה ומחבליה נסוגו למצפון לליטני.
מטרות

מטרות היחידה הן לשלוט על האזור בעזרת מחבלים וכאשר חזבאללה פולש לצפון ישראל היחידות של גזרת קאנה וגזרת החוף יעזרו לכוח רדואן בלחימה ויכבשו את האזורים הצמודים לגבול.
התמודדות ישראל > מלחמת חרבות ברזל

ב-16 באפריל 2024 אסמאעיל יוסף באז מפקד גזרת החוף נהרג בסיכול ממוקד.
ב-20 במאי 2024 קאסם סקלאווי מפקד מערך הרקטות והטילים בגזרת החוף נהרג בסיכול ממוקד.
ב-20 ביוני פדל אבראהים מפקד המבצעים בגזרת ג'וויא נהרג בסיכול ממוקד.
ב-3 ביולי מוחמד אבו נעמה נאסר, מפקד היחידה נהרג בתקיפה אווירית בעיר צור.
ב-20 בספטמבר 2024 חסן עלי חוסיין מפקד הכוחות המיוחדים של יחידת עזיז נהרג בסיכול ממוקד. בנוסף גם סאמר עבד אל-חלים חלאווי מפקד מרחב ההתקפה בגזרת החוף ועבאס סאמי מוסלמאני מפקד מרחב ההתקפה בגזרת קאנא נהרג.
ב-31 באוקטובר 2024 צה"ל תקף מתחמים של היחידה בדרום לבנון.
ב-1 בנובמבר 2024 חסן מאג'ד דיאב אחראי הארטילריה בגזרת החוף ומועין מוסא עז א-דין מפקד גזרת החוף נהרגו בסיכול ממוקד.
הערות שוליים

↑  אבי אשכנזי, שקד שדה, ‏עוד חשבון מ-2006 נסגר: זה בכיר חיזבאללה שחוסל, באתר מעריב אונליין, 3 ביולי 2024
↑  יואב זיתון, ליאור בן ארי, היה מעורב בחטיפת חיילי המילואים ב-2006, נערך לתמרון בגליל: צה"ל אישר את חיסול בכיר חיזבאללה, באתר ynet, 3 ביולי 2024
↑  איתם אלמדון, ‏"הכוח הזה מאומן לעבוד לבד": מה נותר מתוכנית הבלהות שחיזבאללה הכין לישראל, באתר ‏מאקו‏, 26 בספטמבר 2024
↑  צה"ל: בכיר חיזבאללה שחוסל ליד צור - מפקד גזרת החוף בארגון הטרור, באתר ynet, 16 באפריל 2024
↑  יואב זיתון, חוסל מפקד מערך הרקטות והטילים בגזרת החוף של חיזבאללה, תיעוד התקיפה, באתר ynet, 21 במאי 2024
↑  אבי אשכנזי, שקד שדה, ‏צה"ל חיסל את מפקד המבצעים של גזרת ג'ויא בארגון הטרור חיזבאללה, באתר מעריב אונליין, 20 ביוני 2024
↑  גאנם איברהים, ‏דיווח: צה"ל חיסל מהאוויר בעיר צור את מפקד יחידת "עזיז" בחיזבאללה, באתר ‏מאקו‏, 3 ביולי 2024,
ליאור בן ארי, לבנון: חוסל מפקד בחיזבאללה - שמקביל בדרגתו לבכיר ביותר שחוסל עד כה, באתר ynet, 3 ביולי 2024
↑  ליאור בן ארי, כל הבכירים שחוסלו בתקיפה בדאחייה - ומי מפקדי החיזבאללה שנותרו בחיים?, באתר ynet, 21 בספטמבר 2024
↑  יואב זיתון, צה"ל: תקפנו מתחמים של יחידת "עזיז" וכוח רדואן של חיזבאללה בדרום לבנון, באתר ynet, 31 באוקטובר 2024
אליהו שיינפלד

| --- | --- |

הרב אלי שיינפלד, 2018
 לידה:  11 באפריל 1976 (בן 48) 
 מדינה:  ישראל 
 
הרב אליהו (אלי) יעקב שיינפלד (נולד ב-1976) הוא איש חינוך דתי, מחבר ספרי הגות והדרכה חינוכית.
ביוגרפיה

נולד בפתח תקווה. בוגר הישיבה התיכונית ישיבת בני עקיבא נחלים וישיבת הגולן. למד בישיבת ברכת משה לימודי רבנות.
משנת ה'תש"ס[דרושה הבהרה] עד ה'תש"ע[דרושה הבהרה] היה ר"מ בישיבה התיכונית מעלה אדומים. משנת ה'תש"ע[דרושה הבהרה] ר"מ בישיבת חורב בירושלים, ומשנת ה'תשע"ג מכהן במקביל כרב הקהילה בבית הכנסת "נווה הגבעה" שבגבעת זאב. הרב שיינפלד מדריך פדגוגי במכללת אורות ישראל שברחובות ומרצה בתחומי חינוך בגיל ההתבגרות. בעל תואר שני במדעי היהדות. הוא נשוי ואב לשישה. אחיו התאום של מיכאל שיינפלד.
ספריו

היצר, הלב והאדם, הוצאת ספריית בית אל, 2010, דאנאקוד 3281190. זכה בפרס רקנאטי בתואר "המורה היזם"
הבן שלי מתבגר, הוצאת ספריית בית אל, 2015, דאנאקוד 3281310
לאור השם, עיבוד עכשווי לתורותיו של ה"שם משמואל" על פרשיות השבוע, הוצאת דברי שיר, 2018, דאנאקוד 108088
בית מדרש לאהבה, הוצאת ספריית בית אל, 2019, דאנאקוד 3281404
להאמין לאהוב לחנך, הוצאת ספריית בית אל, 2021, דאנאקוד 3281382
מועדי השם, עיבוד עכשווי לתורת ה"שם משמואל" על חגי ישראל, הוצאת מגיד, 2023, מסת"ב 9789655263411
כיתה (צבא)

סימון נאט"ו לכיתת חי"ר
כיתה (באנגלית: Squad) היא יחידה צבאית שכפופה למחלקה, מורכבת משתיים עד ארבע חוליות וכוללת בין 6 ל-21 חיילים. רוחב חזית התקיפה המקובל של כיתת חיל רגלים, בשטח פתוח הוא כמאה מטרים. מפקד כיתה (מ"כ) הוא מפקד שאינו קצין (מש"ק), לרוב בדרגת סמל או סמל ראשון. מפקד הכיתה הוא תחת פיקודם הישיר של הסמל המחלקתי ושל מפקד המחלקה.
בחיל הרגלים, חלוקתה של כיתה לחוליות אינה חלוקה קבועה, אולם מפקדי החוליות קבועים. סגנו של מפקד הכיתה הוא אחד ממפקדי החוליות שבה.
מפקד כיתה

מפקד כיתה או בקיצור מ"כ, הוא תפקיד של מש"ק בצה"ל, העומד בראש כיתת לוחמים בחי"ר, הנדסה, איסוף קרבי, מערך ההגנה האווירית, חטיבת החילוץ הקרבית או יחידה מובחרת. בצה"ל מתייחס מונח זה למפקד יחידה הכפופה למחלקה. מפקד הכיתה עבר קורס מ"כים חי"ר ודרגתו היא בדרך כלל דרגת סמל או סמ"ר. בעבר היה רב"ט נושא בתפקיד זה.
מפקד כיתה > מ"כ טירונים במגל

בטירונות כלל צה"לית של מגל, המכשירה את החיילים העורפיים ותומכי הלחימה לרמת רובאי 03 במשך חודשיים עד חודשיים וחצי ובנוסף הכשרת קורס הפיקוד במשך כשלושה חודשים, מחולקים הטירונים בבסיסי הטירונות לכיתות טירונים כאשר על כל אחד מהם מפקד, בדומה ליחידות החי"ר, מש"ק שהוכשר להיות מ"כ טירונים בקורס מ"כים של מגל המתקיים בבה"ד 12 (בית ספר לפיקוד של מגל) שדרגתו נעה בין רב"ט לסמל ולעיתים נדירות גם סמ"ר וכפוף למפקד המחלקה שלו (קצין בדרגת סג"ם או סגן).
פטרישה סקוטלנד

| --- | --- |

 לידה:  19 באוגוסט 1955 (בת 69) דומיניקה 
 מדינה:  הממלכה המאוחדת, דומיניקה 
 השכלה:  אוניברסיטת אנגליה רסקין  Walthamstow School for Girls  אוניברסיטת לונדון  Lord Ashcroft International Business School 
 תפקיד:  היועץ המשפטי הכללי של צפון אירלנד (12 באפריל 2010–11 במאי 2010)  המזכיר הכללי של חבר העמים הבריטי (1 באפריל 2016)  היועץ המשפטי לממשלה (28 ביוני 2007–11 במאי 2010)  senior advisor (18 במרץ 2015–21 בדצמבר 2016)  Shadow Attorney General for England and Wales (11 במאי 2010–7 באוקטובר 2011)  חבר בית הלורדים (30 באוקטובר 1997)  Attorney General for Northern Ireland (28 ביוני 2007–12 באפריל 2010)  חברת המועצה המלכותית 
 מפלגה:  מפלגת הלייבור 
 בן או בת זוג:  Richard Mawhinney (1985–?) 
 פרסים והוקרה:  100 נשים (BBC) (2015)  דוקטור לשם כבוד מאוניברסיטת לסטר 
 אתר רשמי
 
פטרישה ג'נט סקוטלנד (באנגלית: Patricia Janet Scotland; נולדה ב-19 באוגוסט 1955), המחזיקה בתואר "הברונית סקוטלנד מאסטאל", היא דיפלומטית, פרקליטה ופוליטיקאית בריטית, המשמשת מאז 1 באפריל 2016 כהמזכירה הכללית של חבר העמים הבריטי. החל מ-1997 היא חברת בית הלורדים.
כפוליטיקאית ממפלגת הלייבור היא כיהנה בתפקידי שרים בממשלת בריטניה וכן הייתה התובעת הכללית של אנגליה ווילס והחזיקה בתפקיד היועץ המשפטי הכללי של צפון אירלנד (אנ'). היא בעלת אזרחות כפולה של בריטניה ושל דומיניקה, שם נולדה.
רקע וקריירה

סקוטלנד נולדה בדומיניקה, כילדה עשירית מתוך שתים עשרה שנולדו להוריה. כשהייתה בת שנתיים היגרה משפחתה ללונדון, שם למדה בבית הספר היסודי, בתיכון, בקולג' וקיבלה תואר ראשון במשפטים מיוניברסיטי קולג' לונדון, שבאותה תקופה הייתה חלק מאוניברסיטת לונדון. בשנת 1977 היא הוסמכה כעורכת דין במידל טמפל, והתמחתה בדיני משפחה וכעבור שנה, ב-1978, והיא הוסמכה כעורכת דין גם בדומיניקה.
בשנת 1991 מונתה סקוטלנד לתפקיד יועץ המלכה (אנ'), תואר הניתן לאישים שזכו להכרה בשל מצוינות בתחום התמחותם. בתחילת 1997 היא נבחרה לכהן כחברה בכירה (Bencher) ב"מידל טמפל".
בשנת 1994 סקוטלנד מונתה לנציבת חגיגות המילניום ב-17 והייתה חברה בוועדה לשוויון גזעי בבריטניה.
בשל הצטיינותה בתחומים השונים של פעילותה הציבורית, היא קיבלה, ב- 30 באוקטובר 1997, תואר אצולה לכל החיים: "הברונית סקוטלנד מאסטאל".
פוליטיקה

סקוטלד חברה במפלגת הלייבור. בין השנים 1999 ל-2001 היא כיהנה בתפקיד סגן שר במשרד החוץ הבריטי ובין היתר הייתה אחראית על היחסים הדיפלומטיים של בריטניה עם אמריקה הצפונית והקריביים. בשנת 2001 הציגה סקוטלנד בפרלמנט את החוק (שהתקבל) לשילוב אמנת רומא של בית הדין הפלילי הבין-לאומי בחוק האנגלי ובחוק של צפון אירלנד.
היא הקימה את פאנל עורכי דין פרו בונו, מסגרת של עורכי דין בריטיים שנותנים ייעוץ משפטי על בסיס פרו בונו כשירות לאזרחי המדינה הכלואים במדינות זרות. בנוסף, היא ביצעה רפורמה ועיצבה מחדש את החטיבה הקונסולרית של משרד החוץ, כדי שבריטניה תוכל להגיב בצורה יעילה יותר, למקרי חירום ואסונות במדינות אחרות, כגון פיגועי 11 בספטמבר.
בשנת 2001 היא מונתה למזכירה פרלמנטרית במחלקת הלורד צ'נסלור וכן מונתה לחברה במועצה המלכותית. היא הייתה השרה האחראית על המשפט אזרחי ולרפורמה במשפט האזרחי ובכלל זה רפורמה מקיפה בנושא רישום המקרקעין שהובילה לחוק רישום מקרקעין 2002 (אנ'). בנוסף, היא מונתה על ידי ראש הממשלה טוני בלייר כנציגה חליפית של בריטניה לאמנה האירופית במהלך תקופה זו, היא חיזקה את היחסים עם כל המדינות שתמכו בתוכנית FAHR ("Framework for Action on Health and Rights") שפותחה על ידי ארגון הבריאות העולמי.
בשנת 2003, על פי מספר דיווחים, שקל ראש הממשלה בלייר למנות אותה למנהיגת בית הלורדים, אך היא לא קיבלה את המינוי.
בשנת 2003 מונתה סקוטלנד לשרת המדינה למערכת המשפט הפלילי ולרפורמה בחוק במשרד הפנים וסגנית שר הפנים. היא כיהנה בתפקיד זה עד 2007 תחת שלושה שרי פנים: דיוויד בלונקט (אנ'), צ'ארלס קלארק (אנ') וג'ון ריד (John Reid).
כשהייתה במשרד הפנים היא הייתה אחראית לרפורמה במערכת המשפט הפלילי והקימה את המשרד לרפורמה במשפט פלילי (Office of Criminal Justice Reform).
פוליטיקה > תובעת ראשית

ב-28 ביוני 2007 מונתה סקוטלנד למשרת התובע הכללי של אנגליה וויילס על ידי ראש הממשלה גורדון בראון. היא הייתה האישה הראשונה שכיהנה בתפקיד מאז הקמתו ב-1315. במהלך כהונתה קידמה סקוטלנד את נושא העבודה פרו בונו של עורכי הדין בבריטניה. היא הייתה התובעת הכללית האחרונה של אנגליה, ויילס וגם של צפון אירלנד. (בהמשך, נקבע שבצפון אירלנד יהיה תובע כללי נפרד, המוסמך על ידי האספה של צפון אירלנד). סקוטלנד הייתה היועצת הראשית של ממשלת בריטניה לנושא החוק בצפון אירלנד וזאת עד שמפלגת הלייבור עזבה את הממשלה ב-2010.
פוליטיקה > תובעת כללית בממשלת הצללים

לאחר שהלייבור עזב את הממשלה, מונתה סקוטלנד (באוקטובר 2010) לתפקיד התובעת הכללית בממשלת הצללים.
פוליטיקה > שליחת ראש הממשלה לסחר עם דרום אפריקה

בנובמבר 2012 היא מונתה לתפקיד לשליחת ראש הממשלה לסחר עם דרום אפריקה.
פוליטיקה > שלטון מקומי

בדצמבר 2014, סקוטלנד נבחרה לתפקיד האלדרמן (אנ') של רובע של בישופסגייט (Bishopsgate) בעיר לונדון.
מזכירה כללית של חבר העמים

ב-2015 סקוטלנד מונתה לתפקיד "מזכיר כללי של חבר העמים", האישה הראשונה שהחזיקה בתפקיד זה. היא החלה את כהונתה, בת ארבע שנים, ב-1 באפריל 2016.
ביוני 2020, נדחתה בקשתה לכהונה נוספת בת ארבע שנים, בעקבות האשמות שהועלו נגדה, בין היתר, על מינויי מקורבים. עם זאת, כהונתה הוארכה עקב דחיית ישיבת ראשי הממשל של חבר העמים ב-2020.
לאחר שנתיים, בשנת 2022 סקוטלנד נבחרה מחדש לכהונה שנייה בת ארבע שנים, אך מאחר שכבר כיהנה שש שנים בתפקיד, סקוטלנד הצהירה שבכוונתה לכהן רק שנתיים נוספות.
בתוקף תפקידה כמזכירה כללית, הברונית סקוטלנד הקריאה דברי הספד בהלוויה של המלכה אליזבת השנייה במנזר וסטמינסטר ב-19 בספטמבר 2022.
האשמות > עונש בגין העסקה של מהגרים בלתי חוקיים

בינואר 2009, סקוטלנד העסיקה מנקה שהיה מהגר בלתי חוקי שהשתמש בדרכון מזויף. המנקה נכלאה לאחר ריצוי עונש מאסר של שמונה חודשים היא גורשה למולדתה טונגה. על סקוטלנד, שכיהנה אז בתפקיד התובע הכללי, הוטל עונש של 5,000 לירה שטרלינג על העסקת המנקה. היא לא שמרה עותקים של מסמכים רלוונטיים, כדי להוכיח שבדקה את מצב ההגירה של המנקה ולכן לא יכלה להתגונן בטענה שהמסמכים שראתה נראו אמיתיים. עם זאת, לא נקבע שסקוטלנד העסיקה במודע עובד לא חוקי.
האשמות > האשמה בהוצאות חריגות לעיצוב דירת שרד

בנובמבר 2016, פורסמו קטעים ממסמכים שהודלפו שמהם עלה שסקוטלנד הוציאה על חשבון תקציב המדינה, הוצאות חריגות לעיצוב מחדש של דירת השרד שהועמדה לרשותה בלונדון. סקוטלנד הכחישה את הטענות. היא עמדה על כך ש"לא הייתה פזרנות כלל" והסבירה שכל ההוצאה אושרו על ידי קאמלש שארמה (אנ'), המזכירה הכללית חבר העמים.
האשמות > האשמה בהעדפת מקורב (במקום מכרז)

בינואר 2020, סקוטלנד התמודדה עם ביקורת של ועדת הביקורת של הארגון הבינלאומי, על כך שהעניקה חוזה ייעוץ לחברה המנוהלת על ידי חבר. תוך עקיפת תהליך נדרש של מכרז תחרותי הרגיל. רואי החשבון מצאו גם כי כללי הרכש לא נשמרו על ידי המזכירות, במעל חמישים מקרים.
פעילות צדקה

סקוטלנד היא הפטרונית של CAADV "הברית התאגידית נגד אלימות במשפחה" וכן בדירקטוריונים וצוותי ניהול של מספר ארגוני צדקה.
תארים והוקרה

2007: "עמיתת השנה" על ידי ערוץ 4,
2005: הספקטייטור בחר בה ל"פרלמנטרית השנה" בתקופת ממשלת דייוויד קמרון.
וכן קיבלה מספר פרסים נוספים על תרומתה לרפורמות בחוק, בבריטניה ומחוצה לה.
תארים והוקרה > תארים אקדמיים לשם כבוד

רשימת התארים שקיבלה ממוסדות אקדמיים:
דוקטור לשם כבוד לשירותים למשפט, ממשל, צדק חברתי ועניינים בינלאומיים, אוניברסיטת וסטמינסטר,
דוקטור לשם כבוד, אוניברסיטת בקינגהאם,
דוקטור לשם כבוד, אוניברסיטת לסטר,
דוקטור לשם כבוד, אוניברסיטת מזרח לונדון (2005),
עמית כבוד של האגודה ללימודי משפט מתקדמים, קולג' וולפסון, קיימברידג',
עמית כבוד של החברה ללימודי משפט מתקדמים של אוניברסיטת קרדיף,
ב-1 בינואר 2014, היא מונתה לנשיאת אונברסיטת גריניץ',
ב-2019 היא קיבלה תואר דוקטור לשם כבוד מאוניברסיטת יוניברסיטי קולג' לונדון.
תארים והוקרה > הוקרה ממדינות נוספות

בשנת 2003 סקוטלנד קיבלה מהנסיך קרלו, דוכס קסטרו, את "כוכב" המסדר הצבאי הקדוש הקונסטנטיני של ג'ורג' הקדוש (אנ').
בשנת 2007 הוענקה לה מדליה פולנית על תרומתה לרפורמה ופיתוח המשפט בפולין.
"מגן" התואר של פטרישה סקוטלנד

ב-30 באוקטובר 1997 ניתן לסקוטלנד התואר "ברונית" ועמו שני סמלים:
סמל כללי: נזר בצבעי זהב, אדום ולבן הניתן לכל מחזיק בתואר ברון.
סמל אישי: רקע כחול (Azure), צלב אלכסוני (Saltire) כסוף (Argent), ארבעה פרחי חבצלת (Fleur-de-lis) בצבע זהב (Or) הפונים כלפי חוץ בפינות, צלב אלכסוני כחול נוסף במרכז
חיים אישיים

סקוטלנד מתגוררת בלונדון וב- Asthal, אוקספורדשייר, עם בעלה העורך דין, ריצ'רד מאוויני (Richard Mawhinney) ועם שני בניהם.
חורחה נובומינסקי

| --- | --- |

 לידה:  8 במרץ 1966 (בן 58) פוסאדאס, ארגנטינה 
 
חורחה נובומינסקי (נולד ב-8 במרץ 1966) הוא צלם דוקומנטרי, עיתונות ויחסי ציבור ישראלי. זכה בפרסים רבים בארץ ובעולם והציג תערוכות יחיד וקבוצתיות בישראל וברחבי העולם.
ביוגרפיה

נולד בפוסדס, בירת מחוז מיסיונס בארגנטינה ועלה לישראל בנובמבר 1995. עובד כצלם עצמאי עבור מערכות תקשורת שונות בארץ ובעולם (ביניהן: AFP, מעריב, BBC) ועבור לקוחות רבים במגזר הציבורי והפרטי (ביניהם: מוזיאון יד ושם, משרד החוץ, מרכז השלטון המקומי, קק"ל, רשות שמורות הטבע והגנים, כאן חינוכית). עובד גם כצלם וידאו עצמאי עבור סוכנות הידיעות הצרפתית AFP. לאורך השנים הציג בתערוכות קבוצתיות ויחיד וזכה בפרסים בתחרויות צילום בארץ ובעולם. סדרה שלו על סופר סת"ם פורסמה ב-BBC ומוצגת במוזיאון התנ"ך בוושינגטון, ארצות הברית. בשנת 2016 פרסם ספר צילום אישי "Eppur si mouve- שבעה סיפורים מצולמים בלתי נמנעים" שלווה בתערוכות יחיד בהיכל התרבות במודיעין ובתיאטרון ירושלים. השתתף בפרויקט "The Lonka Project", מחווה צילומית לשורדי השואה האחרונים ברחבי העולם.
"Eppur si mouve - שבעה סיפורים מצולמים בלתי נמנעים"

ספר שפורסם בשנת 2016. הספר עוסק בשבעה סיפורים תיעודיים מצולמים בסטילס, מעין ספר סיפורים קצרים שהמשותף להם הוא שהצלם לא התכוון לצלם אותם אלא נתקל בהם במקרה ולא היה יכול להימנע מלהמשיך לצלם באובססיביות.
1- טנגו: שמונה שנות תיעוד של תרבות הטנגו מארגנטינה ועד אוזבקיסטן.
2- גיל: תיעוד סיפורו הטרגי של חבר של נובומינסקי, שסבל מגידול ממאיר בלשון. הסיפור מתעד תשע שנים של התהליך מאז גילוי המחלה ועד יומו האחרון.
3- Jump: עבודת צילום בשחור לבן, תיעוד ההרמוניה המסובכת של ספורטאים קופצים בטרמפולינה.
4- Breakdance: תיעוד צילומי של רגשות בשחור לבן של קרבות ברייקדאנס, בתחרות ארצית של אומנות רחוב זו.
5- בדואים בכפרים בלתי מוכרים: עשור של דימויים שצולמו בכפרים הבדואים הבלתי מוכרים בנגב ומתארים את מציאות חייהם ואת המאבק שלהם מול הרשויות.
6- Tent Village: תיעוד מבצע מעצרים של המשטרה נגד שוהים בלתי חוקיים פלסטיניים הלנים בעיר אוהלים, סמוך לאתרי בנייה של העיר מודיעין.
7- Terra Santa: סדרת תמונות שצולמו לאורך השנים, דימויים צפויים או לא צפויים, שקורים רק בישראל.
מלחמת חרבות ברזל

מהיום הראשון של המלחמה חורחה נובומינסקי משדר שידורים חיים מכל מוקדי ההתרחשויות עבור סוכנות הידיעות הצרפתית AFP - AGENCE FRANCE PRESS.
פרסים

לאורך השנים חורחה נובומינסקי זכה בפרסים בתחרויות צילום בארץ ובחו"ל:
1996 - קבלת תואר של אומן עולה מצטיין במיוחד מטעם משרד הקליטה
2003 - פרס ראשון בתחרות צילום אומנותי בעריית מודיעין
2003 - פרס שלישי בקטגוריית נוף וסביבה בתחרות החמישית לצילום טבע וסביבה בישראל ע"ש שמוליק אנדיצקי ז"ל
2003 - פרס שלישי בקטגוריית איכות הסביבה בתחרות החמישית לצילום טבע וסביבה בישראל ע"ש שמוליק אנדיצקי ז"ל
2009 - פרס ראשון בקטגוריית "חגים" בתחרות "Humanity Photo Awards 2009", בגואנצ'ו, סין, תחרות בחסות החברה הסינית לפולקלור ו־UNESCO
2010 - מדליית זהב בביאנלה הבינלאומית החמישית לצילום בטשקנט, אוזבקיסטן, "Tashkentale 2010”
2011 - פרס ראשון בקטגוריית ספורט בתחרות "עדות מקומית"
2011 - פרס מצוינות בקטגוריית ספורט בתחרות - CHIPP, China International Press Photo Contest
2012 - פרס מיוחד של השרת הקליטה להצטיינות באומנות
2012 - פרס שני בקטגוריית דת ואמונה בתחרות "עדות מקומית"
2012 - פרס ראשון בקטגוריית ספורט בתחרות "עדות מקומית"
2013 - פרס ראשון בקטגוריית ספורט בתחרות "עדות מקומית"
2019 - Gold Award בקטגוריית טבע בתחרות בינלאומית לצילום בבודפשט, BIFA 2019, Budapest International Foto Awards
2020 - פרס שני בקטגוריית עיתונות בתחרות בינלאומית לצילום בבודפשט, BIFA 2020, Budapest International Foto Awards
תערוכות

2003 - תערוכה של צילום טבע בישראל שהוצגה במצפה עזריאלי, תל אביב
2007 - תערוכה קבוצתית על העיר העתיקה של נצרת מטעם המועתה לשימור אתרים
2008 - תערוכה קבוצתית נודדת על שיקום העיר העתיקה של באר שבע מטען המועצה לשימור אתרים
2009 - תערוכה קבוצתית "ישראל בעין חדשה 2009" – הבית הירוק, תל אביב
2010 - תערוכה קבוצתית של זוכי פרסי HPA 2009 – גואנגז'ו, סין
2010 - תערוכה קבוצתית "ישראל בעין חדשה 2010" – הבית הירוק, תל אביב
2010 - תערוכה קבוצתית במוזיאון לאומנות בטשקטנט, אוזבקיסטן במסגרת הביאנלה המחישית לצילום "Tashkentale 2010”
2011 - תערוכה קבוצתית במוזיאון ארץ ישראל, תל אביב – עדות מקומית 2011
2012 - תערוכה קבוצתית במוזיאון ארץ ישראל, תל אביב – עדות מקומית 2012
2013 - תערוכה קבוצתית במוזיאון ארץ ישראל, תל אביב – עדות מקומית 2013
2015 - תערוכה קבוצתית "מתחת לפנס" בגלריה אגריפס 12 – ירושלים - 2015
2016 - תערוכת יחיד "Eppur si mouve- שבעה סיפורים מצולמים בלתי נמנעים" – היכל התרבות מודיעין
2016 - תערוכת יחיד "Eppur si mouve- שבעה סיפורים מצולמים בלתי נמנעים" – תיאטרון ירושלים
2019 - תערוכה קבוצתית BIFA 2019, בודפשט 2019
2020 - תערוכה קבוצתית BIFA 2019, בודפשט 2020
2022 - תערוכה קבוצתית בביאנלה הבינלאומית העשירית לאומנות עכשווית בטשקטנט, אוזבקיסטן
ספרים

חורחה נובומינסקי, "Eppur si mouve - שבעה סיפורים מצולמים בלתי נמנעים", חלפי בע"מ, 2016
Jim Hollander, Rina Castelnuovo, David Grossman, "The Lonka project - The Power of Life", Gefen Publishing House, 2024